D ṣṣenf n wassaɣ i izemren ad ilin gar yiḍrisen n tsekla. Sṣenf-a, d aseqdec n kra n uḍris yellan yakan neɣ yettusexdem uqbel, yessegza-tt-id Muḥend Akli SALḤI di tbadut i as-yefka yenna-d: [Tabdert d timenna n uḍris (neɣ n tenfalit) deg uḍrisnniḍen. ɣer waya, tabdert tezmer ad tili d tafyirt neɣ d taseddart n yiwen n umaru i dyebder umaru-nniḍen]1. Dacu kan amaru ara yesqedcen tabdert, ad tt-yefreq meḥsub ad d-yessebgen i yimɣri mačči d netta i d bab-is. ɣef waya yerna-d SALḤI di tbadut i as-yefka: [ win i tt-isxedmen iferreq-itt s ttawilat ama n tmenna ama n tira ɣef ɣef wayen i d-iqqar netta ].2 S umata afraq-agi neɣ asebgen n tebdert gar tacciwin neɣ yella wanida ameskar yeqqar-d akken yella di lemtel, ǧǧan-t-id yimezwura 1 SALḤI, Muḥend Akli, OP. cit, p. 47.